কলকাতা হাইকোর্টে শেষ হল সিভিক ভলেন্টিয়ার মামলার শুনানি। যদিও শুনানির শেষ দিনেও ভারপ্রাপ্ত প্রধান বিচারপতি নিশীথা মাত্রের এজলাসে অস্বস্তিকর প্রশ্নের মুখে পড়তে হল সরকারি আইনজীবিকে।
এ দিন শুনানি চলাকালীন আদালত সিভিক ভলেন্টিয়ারদের নিয়োগ পদ্ধতি নিয়ে ফের প্রশ্ন তোলে। আদালত জানতে চায়, এক দিনের মধ্যে কীভাবে এক লক্ষ তিরিশ হাজার প্রার্থীর ইন্টারভিউ নেওয়া হল। এত অল্প সময়ে এই বিপুল সংখ্যক প্রার্থীর সাক্ষাৎকার নিয়েই সংশয় প্রকাশ করে অস্থায়ী প্রধান বিচারপতির ডিভিশন বেঞ্চ।
আদালতের তোলা প্রশ্নের কোনও যুক্তিপূর্ণ জবাব দিতে পারেননি সরকারি আইনজীবী। এ দিন শুনানি শেষ হলেও মামলার রায়দান হয়নি। কবে রায়দান হবে, তা এখনও জানায়নি আদালত।